b'\n_START_ARTICLE_\nStatuia lui Mihai Viteazul din Bucure\xc8\x99ti\n_START_SECTION_\nMonument istoric\n_START_PARAGRAPH_\nStatuia este \xc3\xaenscris\xc4\x83 \xc3\xaen  Lista monumentelor istorice 2010 - Municipiul Bucure\xc8\x99ti - la nr. crt. 2376, cod LMI B-III-m-A-20057 _NEWLINE_Monumentul este amplasat \xc3\xaen Pia\xc8\x9ba Universit\xc4\x83\xc8\x9bii, sector 3.\n_START_SECTION_\nAlt\xc4\x83 statuie\n_START_PARAGRAPH_\nO alt\xc4\x83 statuie ecvestr\xc4\x83 a lui Mihai Viteazu a fost amplasat\xc4\x83 \xc3\xaen Bucure\xc8\x99ti, la intersec\xc8\x9bia dintre B-dul Timi\xc8\x99oara \xc8\x99i B-dul Vasile Milea, pe un spa\xc8\x9biu decupat din col\xc8\x9bul cur\xc8\x9bii Regimentului 30 Gard\xc4\x83 \xe2\x80\x9eMihai Viteazul\xe2\x80\x9d. Sculptura din bronz, montat\xc4\x83 pe un soclu de marmur\xc4\x83, realizat\xc4\x83 de colonelul (r) Valentin T\xc4\x83nase, directorul Studioului de Arte Plastice al Ministerului Ap\xc4\x83r\xc4\x83rii Na\xc8\x9bionale, a fost dezvelit\xc4\x83 la 1 iulie 2015.  La ceremonia de inaugurare, ocazionat\xc4\x83 de \xc3\xaemplinirea a 155 de ani de la \xc3\xaenfiin\xc8\x9barea unit\xc4\x83\xc8\x9bii, au participat pre\xc8\x99edintele Klaus Iohannis premierul interimar de atunci, Gabriel Oprea._NEWLINE_Statuia din Bucure\xc8\x99ti este o replic\xc4\x83 a statuii ecvestre a lui Mihai Viteazu, realizate tot de colonelul (r) Valentin T\xc4\x83nase, care a fost dezvelit\xc4\x83 \xc3\xaen curtea Brig\xc4\x83zii 6 Opera\xc8\x9bii Speciale din T\xc3\xa2rgu-Mure\xc8\x99 cu ocazia Zilei Armatei Rom\xc3\xa2ne vineri, 25 octombrie 2013. Este prima statuie ecvestr\xc4\x83 din Rom\xc3\xa2nia la care calul este reprezentat \xc3\xaen pozi\xc8\x9bie cabrat\xc4\x83, ridicat \xc3\xaen cele dou\xc4\x83 picioare din spate, cu cele dou\xc4\x83 din fa\xc8\x9b\xc4\x83 \xc3\xaen aer. Sculptorul a adoptat o solu\xc8\x9bie artistic\xc4\x83 mai greu de realizat din punct de vedere tehnic, fiind necesar\xc4\x83 o echilibrare precis\xc4\x83 a maselor.  Statuia din Bucure\xc8\x99ti are, \xc3\xaen plus basoreliefuri pe p\xc4\x83r\xc8\x9bile laterale ale soclului.'